તાપી જિલ્લા પંચાયતના પ્રમુખ ગજરાબેન ચૌધરી, કારોબારી અધ્યક્ષ મુકેશભાઇ તથા જુદાજુદા તાલુકાના પ્રમુખો, હોદ્દેદારો, સભ્યો, સરપંચો વિગેરેએ આજરોજ રાજય સરકારના નિર્ણયથી હોદ્દેદારોની અવગણના થઇ રહી હોવાના આક્ષેપ સાથે તાપી જિલ્લા કલેકટરને આવેદનપત્ર આપ્યું હતું અને  જણાવ્યું હતું કે, રાજય સરકારે ગુજરાત પંચાયત એકટ સેકન્ડ એમેન્ડમેન્ટ-૨૦૧૭ અન્વયે ગુજરાત પંચાયત અધિનિયમ-૫૫ માં સુધારો કરી ગ્રામ પંચાયત ફંડમાંથી નાણાંની લેવડ-દેવડ કરવાની સત્તાઓ અગાઉ સરપંચ અને પંચાયતે અધિકારો આપેલ બે સભ્યો પૈકી એકની સહીથી કરવામાં આવતી હતી, તેના બદલે હવે સરપંચ અથવા સભ્ય બેમાંથી એક અને પંચાયતના સેક્રેટરી એટલે કે તલાટી-કમ-મંત્રીની સહી ફરજીયાત કરવામાં આવી છે.